นายกรัฐมนตรีเผยเศรษฐกิจไทยดีขึ้น ย้ำยังคงต้องดูแลประชาชนผู้มีรายได้น้อย และราคาสินค้า อุปโภค บริโภค
พลเอก ประยุทธ์ จันทร์โอชา นายกรัฐมนตรี กล่าวว่า ภาพรวมเศรษฐกิจไทยในขณะนี้ อยู่สถานะที่ดีขึ้น โดยเป็นผลจากการประเมินสถานการณ์เศรษฐกิจของธนาคารแห่งประเทศไทย และสภาพัฒนาเศรษฐกิจและสังคมแห่งชาติ  แต่สิ่งสำคัญจะต้องดูแลผู้ที่มีรายได้น้อย ซึ่งในที่ประชุม ครม. ในวันนี้ได้สั่งการในหลายเรื่อง ที่ดำเนินการแก้ปัญหา ทั้งเรื่องของราคาสินค้า อุปโภค บริโภค รวมถึงรับเรื่องร้องเรียนความไม่สบายใจจากประชาชน ซึ่งต้องดูว่ากฎหมายจะช่วยเหลือได้อย่างไร

นอกจากนี้ นายกรัฐมนตรีกล่าวว่า ต้องมีการติดตามสถานการณ์เศรษฐกิจ ต่างประเทศ โดยเฉพาะมาตรการตอบโต้ทางการค้าของประเทศมหาอำนาจ  ซึ่งไทยต้องติดตามสถานการณ์ และเตรียมมาตรการรองรับ แม้ว่าในขณะนี้ไทยจะไม่ได้รับผลกระทบจากสถานการณ์ดังกล่าว